Парфия Аршактары

Парфия Аршактары – Парфия падышалыгында б. з. ч. 250-жылдан б. з. 224-жылына чейин бийлик жүргүзгөн династия. Каспийдин Түштүк Чыгышын бийлеген. Парфия Аршактары дахтардын бир бутагы болгон парн уруусунун көсөмү Аршактан тараган делет. Айрым илимпоздор Парфия падышалыгынын накта негиздөөчүсү Тиридат I ни Аршак деп да жүрүшөт. Аршак династиясы: Аршак I (б. з. ч. 250-248\247), Тиридат I (248\247–211-жылдар ченде), Митридат I (170–138\137-жылдар ченде) ж. б. болуп, акырында Артабан 5 (б. з. 209–224-ж. ченде) менен аяктайт. Парфия Аршактарынын хронологиясы аныктала элек. Аршактардын кичи тукуму Арменияга тараган.
Категория:Тарых
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9